
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2308 

16 Σεπτεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός μέγιστου επιτρεπόμενου αριθμού των ατό¬ 
μων που θα προσληφθούν με σχέση εργασίας ιδι¬ 
ωτικού δικαίου ορισμένου χρόνου ή θα συνάψουν 


σύμβαση μίσθωσης έργου, κατόπιν έγκρισης της 
Επιτροπής του άρθρου 2 παρ. 1 της ΠΥΣ 33/2006 
όπως ισχύει, στους ΟΤΑ α' και β' βαθμού για το 

έτος 2013. 1 

Καθορισμός πρόσθετου ειδικού κριτηρίου αποτίμη¬ 
σης προσόντων, κατ’ εφαρμογή της περ. ΣΤ της 
παρ. 2 του άρθρου 90 του ν. 4172/2013 (167 Α')... 2 

Έγκριση καταστατικού της ανώνυμης εταιρείας με 
την επωνυμία «ΝΕΑ ΕΛΛΗΝΙΚΗ ΡΑΔΙΟΦΩΝΙΑ, 
ΙΝΤΕΡΝΕΤ ΚΑΙ ΤΗΛΕΟΡΑΣΗ Α.Ε.». 3 


ΑΠΟΦΑΣΕΙ Σ 

Αριθμ. οικ.36760 (1) 


Ορισμός μέγιστου επιτρεπόμενου αριθμού των ατόμων 
που θα προσληφθούν με σχέση εργασίας ιδιωτικού 
δικαίου ορισμένου χρόνου ή θα συνάψουν σύμβαση 
μίσθωσης έργου, κατόπιν έγκρισης της Επιτροπής 
του άρθρου 2 παρ. 1 της ΠΥΣ 33/2006 όπως ισχύει, 
στους ΟΤΑ α' και β' βαθμού για το έτος 2013. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 4 του άρθρου 3 της 
αριθμ. 33/2006 πράξης Υπουργικού Συμβουλίου «Ανα¬ 
στολή διορισμών και προσλήψεων στο Δημόσιο Τομέα» 
(ΦΕΚ 280/Α'), όπως έχει τροποποιηθεί και ισχύει. 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ 98/Α'). 

3. Τη μείωση κατά είκοσι τοις εκατό (20 %) του αριθ¬ 
μού των χορηγούμενων εγκρίσεων για το έτος 2013 
σε σχέση με τις αντίστοιχες εγκρίσεις του έτους 2012, 
σύμφωνα με τα οριζόμενα στην παράγραφο 6 του άρ¬ 
θρου 11 του ν. 3833/2010 όπως έχει τροποποιηθεί και 


ισχύει, και ιδίως με τις διατάξεις της περίπτωσης 2 της 
υποπαραγράφου Ζ.5 της παραγράφου Ζ του άρθρου 
πρώτου του ν. 4093/2012. 

4. Την εξαίρεση από τον ανωτέρω περιορισμό των 
εγκρίσεων πρόσληψης προσωπικού με σχέση εργασί¬ 
ας ιδιωτικού δικαίου ορισμένου χρόνου και συμβάσεων 
μίσθωσης έργου που εντάσσονται στο πλαίσιο ερευ¬ 
νητικών, αναπτυξιακών συμβολαίων και συγχρηματο- 
δοτούμενων από την Ευρωπαϊκή Επιτροπή και τρίτους 
έργων, σύμφωνα με τα οριζόμενα στις ως άνω διατάξεις. 

5. Την υπ’ αριθμ. οικ. 17507/29-4-2013 κοινή απόφαση 
του Υπουργού Εσωτερικών και του Αναπληρωτή Υπουρ¬ 
γού Οικονομικών «Ορισμός μέγιστου επιτρεπόμενου 
αριθμού των ατόμων που θα προσληφθούν με σχέση 
εργασίας ιδιωτικού δικαίου ορισμένου χρόνου ή θα συ¬ 
νάψουν σύμβαση μίσθωσης έργου, κατόπιν έγκρισης της 
Επιτροπής του άρθρου 2 παρ. 1 της ΠΥΣ 33/2006 όπως 
ισχύει, στους ΟΤΑ α' και β' βαθμού για το έτος 2013» 
(ΦΕΚ 1069/Β'), με την οποία ο αριθμός αυτός καθορίζεται 
σε 4.090 άτομα συνολικά. 

6. Το γεγονός ότι ο ανωτέρω αριθμός δεν επαρκεί για 
την έγκριση προσλήψεων προσωπικού με σχέση εργασί¬ 
ας ιδιωτικού δικαίου ορισμένου χρόνου και συμβάσεων 
μίσθωσης έργου που εντάσσονται στο πλαίσιο ερευνη¬ 
τικών, αναπτυξιακών συμβολαίων και συγχρηματοδοτού- 
μενων από την Ευρωπαϊκή Επιτροπή και τρίτους έργων, 

7. Την ανάγκη απορρόφησης των διατιθέμενων στο 
πλαίσιο αυτό πόρων και της προώθησης της ανάπτυξης, 

8. Το π.δ. 86/2012 (ΦΕΚ 141/Α') «Διορισμός Υπουργών, 
Αναπληρωτών Υπουργών και Υφυπουργών» και το 
π.δ. 90/2012 (ΦΕΚ 144/Α') «Διορισμός Υπουργού και Υφυ¬ 
πουργών». 

9. Την υπ’ αριθμ. Υ48/9-7-2012 (ΦΕΚ 2105/Β') απόφαση 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Σταϊκούρα», αποφασίζουμε: 

1. Τροποποιούμε την υπ’ αριθμ. οικ. 17507/29-4-2013 
Κοινή Απόφαση ως εξής: Ο αριθμός των εγκρίσεων 
πρόσληψης προσωπικού με σχέση εργασίας ιδιωτικού 
δικαίου ορισμένου χρόνου και συμβάσεων μίσθωσης 
έργου που εντάσσονται στο πλαίσιο ερευνητικών, ανα¬ 
πτυξιακών συμβολαίων και συγχρηματοδοτούμενων από 
την Ευρωπαϊκή Επιτροπή και τρίτους έργων αυξάνεται 
κατά 1500. 

2. Κατά τα λοιπά εξακολουθεί να ισχύει η υπ’ αριθμ. 
οικ. 17507/29-4-2013 κοινή απόφαση. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2013 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΙΩΑΝΝΗΣ ΜΙΧΕΛΑΚΗΣ 
-♦- 

Αριθμ. 29914/Δ1.6859 (2) 

Καθορισμός πρόσθετου ειδικού κριτηρίου αποτίμησης 
προσόντων, κατ’ εφαρμογή της περ. ΣΤ της παρ. 2 
του άρθρου 90 του ν. 4172/2013 (167 Α'). 

ΟΙ ΥΠΟΥΡΓΟΙ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της περ. ΣΤ της παρ. 2 του άρθρου 90 του 
νόμου 4172/2013 «Φορολογία εισοδήματος, επείγοντα μέ¬ 
τρα εφαρμογής του ν. 4046/2012, του ν. 4093/2012 και του 
ν. 4127/2013 και άλλες διατάξεις» (ΦΕΚ 167/Α723-07-2013) 

2. Τις διατάξεις της υποπαραγράφου Ζ.2 της παρα¬ 
γράφου Ζ του άρθρου πρώτου του ν. 4093/2012 (Α' 222) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής .... 2013-2016», όπως αντικαταστάθηκαν με 
τα άρθρα 90 και 91 του ν. 4172/2013 (Α' 167). 

3. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο 1 του π.δ. 63/2005 (Α' 98). 

4. Την υπ’ αριθμ. ΔΙΠΙΔΔ/Β.2/2/οικ.21634 (Β' 1914) από¬ 
φαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης «Καθορισμός της διαδι¬ 
κασίας επιλογής των υπαλλήλων που τίθενται σε διαθε¬ 
σιμότητα, των κριτηρίων επιλογής και κατάταξής τους, 
τον τρόπο μοριοδότησής τους και ρύθμιση ζητημάτων 
λειτουργίας του Τριμελούς Συμβουλίου του άρθρου 5 
παρ. 3 του ν. 4024/2011 και των Τριμελών Ειδικών Υπη¬ 
ρεσιακών Συμβουλίων». 

5. Τις διατάξεις του π.δ. 368/89 «Οργανισμός του 
Υπουργείου Εργασίας» όπως τροποποιήθηκαν και ισχύ¬ 
ουν σήμερα. 

6. Τις διατάξεις του ν. 3996/2011 «Αναμόρφωση του 
Σώματος Επιθεώρησης Εργασίας, Ρυθμίσεις θεμάτων 
Κοινωνικής Ασφάλισης και άλλες διατάξεις». 

7. Τις διατάξεις του Π.Δ/τος 136/99 «Οργάνωση των 
Υπηρεσιών του Σώματος Επιθεώρησης Εργασίας». 

8. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Καθορίζεται ως πρόσθετο ειδικό κριτήριο για την απο¬ 
τίμηση των προσόντων των υπαλλήλων του Υπουργείου 
Εργασίας, Κοινωνικής Ασφάλισης και Πρόνοιας και του 
Σώματος Επιθεώρησης Εργασίας, που τίθενται σε καθε¬ 
στώς διαθεσιμότητας, η άσκηση καθηκόντων Επιθεωρητή 
Εργασίας κατ’ εφαρμογή των άρθρων 5 και 6 σε συνδυ¬ 
ασμό με τις παρ. 1 και 2 του άρθρου 33 του ν. 3996/2011, 
ως ακολούθως: 


ΧΡΟΝΟΣ - ΣΥΝΤΕΛΕΣΤΕΣ 

ΜΟΡΙΑ 

Για τα πρώτα δεκαπέντε (15) έτη η άσκηση 
καθηκόντων Επιθεωρητή Εργασίας 
(αριθμός ετών X συντελεστή 1) 

15 

Γ ια τα επόμενα είκοσι (20) έτη η άσκηση 
καθηκόντων Επιθεωρητή Εργασίας 
(αριθμός ετών X συντελεστή 2) 

40 

Μέγιστο 

55 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 13 Σεπτεμβρίου 2013 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΕΡΓΑΣΙΑΣ, ΚΟΙΝΩΝΙΚΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΚΥΡΙΑΚΟΣ ΜΗΤΣΟΤΑΚΗΣ ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 12 (3) 

Έγκριση καταστατικού της ανώνυμης εταιρείας με την 
επωνυμία «ΝΕΑ ΕΛΛΗΝΙΚΗ ΡΑΔΙΟΦΩΝΙΑ, ΙΝΤΕΡΝΕΤ 
ΚΑΙ ΤΗΛΕΟΡΑΣΗ Α.Ε.». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΥΦΥΠΟΥΡΓΟΣ ΣΤΟΝ ΠΡΩΟΥΠΟΥΡΓΟ 

Έχοντας υπόψη: 

Τις διατάξεις: 

1. Του π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Οργανα» (ΦΕΚ Α' 98). 

2. Του π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ Α' 221). 

3. Του π.δ. 185/2009 «Ανασύσταση του Υπουργείου 
Οικονομικών κ.λπ.» (ΦΕΚ Α' 213). 

4. Του π.δ. 90/2012 (ΦΕΚ Α' 144) και π.δ. 86/2012 (ΦΕΚ 
Α' 141) περί διορισμού Υπουργών, Αναπληρωτών Υπουρ¬ 
γών και Υφυπουργών. 

5. Του π.δ. 119/2013 (ΦΕΚ Α' 153) περί διορισμού Υπουρ¬ 
γών, Αναπληρωτών Υπουργών και Υφυπουργών. 

6. Της υπ’ αριθμ. Υ48/9.7.2012 απόφασης του Πρωθυ¬ 
πουργού (ΦΕΚ Β' 2105) «Καθορισμός αρμοδιοτήτων Ανα¬ 
πληρωτή Υπουργού Οικονομικών Χρ. Σταϊκούρα» και της 
υπ’ αριθμ. Υ307/2.7.2013 απόφασης του Πρωθυπουργού 
(ΦΕΚ Β'1635) «Καθορισμός αρμοδιοτήτων Υφυπουργού 
στον Πρωθυπουργό Παντ. Καψή». 

7. Του ν. 2362/1995 «περί δημοσίου λογιστικού, ελέγχου 
δαπανών του κράτους και άλλες διατάξεις» (ΦΕΚ Α' 247). 

8. Του ν. 3429/2005 «Δημόσιες Επιχειρήσεις και Οργα¬ 
νισμοί» (ΦΕΚ Α'314), όπως ισχύει σήμερα, και ειδικότερα 
τις διατάξεις των παραγράφων 1 και 2 του άρθρου 2. 

9. Του Κ.Ν. 2190/1920 «Περί Ανωνύμων Εταιρειών» (ΦΕΚ 
Α' 37), όπως ισχύει σήμερα. 

10. Του ν. 4173/2013 «Νέα Ελληνική Ραδιοφωνία,Ίντερ¬ 
νετ και Τηλεόραση» (ΦΕΚ Α' 169), και ειδικότερα τη 
διάταξη της παραγράφου 4 του άρθρου 16. 

11. Το γεγονός ότι από τις διατάξεις του παρόντος δεν 
προκαλείται επιπλέον δαπάνη σε βάρος του Κρατικού 
Προϋπολογισμού, πέραν εκείνης που έχει προβλεφθεί 
από τη διάταξη της παρ. 1 του άρθρου 6 του ν. 4173/2013, 
αποφασίζουμε: 

Άρθρο ΜΟΝΟ 

Εγκρίνουμε το προβλεπόμενο στο άρθρο 2 του Κ.Ν. 
2190/1920 καταστατικό της ανώνυμης εταιρείας με την 
επωνυμία «ΝΕΑ ΕΛΛΗΝΙΚΗ ΡΑΔΙΟΦΩΝΙΑ, ΙΝΤΕΡΝΕΤ ΚΑΙ 
ΤΗΛΕΟΡΑΣΗ Α.Ε.», το οποίο έχει ως εξής: 

ΚΑΤΑΣΤΑΤΙΚΟ ΑΝΩΝΥΜΗΣ ΕΤΑΙΡΕΙΑΣ ΜΕ ΤΗΝ ΕΠΩ¬ 
ΝΥΜΙΑ «ΝΕΑ ΕΛΛΗΝΙΚΗ ΡΑΔΙΟΦΩΝΙΑ, ΙΝΤΕΡΝΕΤ ΚΑΙ 
ΤΗΛΕΟΡΑΣΗ Α.Ε.» 

ΚΕΦΑΛΑΙΟ Α' 

Σύσταση, επωνυμία, έδρα, σκοπός και διάρκεια 
Αρθρο 1 

ΣΥΣΤΑΣΗ - ΕΠΩΝΥΜΙΑ 

1. Συνιστάται με τον ν. 4173/2013 Ανώνυμη Εταιρεία με 
την επωνυμία «ΝΕΑ ΕΛΛΗΝΙΚΗ ΡΑΔΙΟΦΩΝΙΑ, ΙΝΤΕΡΝΕΤ 
ΚΑΙ ΤΗΛΕΟΡΑΣΗ Α.Ε.». 

2. Η εταιρεία είναι δημόσια επιχείρηση που ανήκει 
στον δημόσιο τομέα και εποπτεύεται από το κράτος. 
Έχει διοικητική και οικονομική αυτοτέλεια, διέπεται 
από τις διατάξεις του ν. 4173/2013, τις διατάξεις του 
παρόντος καταστατικού, και συμπληρωματικά από τις 
διατάξεις του κεφαλαίου Α' του ν. 3429/2005 καθώς και 
του ν. 2190/1920, ως ισχύει. 

3. Ο διακριτικός τίτλος της εταιρείας θα καθορισθεί 
με απόφαση του Διοικητικού Συμβουλίου ύστερα από 
εισήγηση του Εποπτικού Συμβουλίου με βάση μελέτες 
και έρευνα αγοράς που θα διεξάγει για αυτόν το σκοπό. 

4. Στις σχέσεις της με την αλλοδαπή η επωνυμία της 
θα αποδίδεται ως «ΝΕ\Λ/ ΗΕϋΈΝΙΩ ΒΑΩΙΟ, ΙΝΤΕΡΝΕΤ & 
ΤΕΕΕνίδΙΟΝ 5.Α.», ο δε διακριτικός τίτλος της θα απο¬ 
δίδεται όπως θα καθορισθεί κατά τα οριζόμενα στην 
αμέσως προηγούμενη παράγραφο. 

Αρθρο 2 
Έδρα 

Έδρα της εταιρείας ορίζεται ο Δήμος Αθηναίων. Η 
εταιρεία μπορεί να ιδρύει υποκαταστήματα, πρακτορεία 
και γραφεία για την εξυπηρέτηση των σκοπών της και 
σε άλλες πόλεις της Ελλάδας ή και στο εξωτερικό, με 
απόφαση του Διοικητικού Συμβουλίου κατόπιν εγκρί- 
σεως του Εποπτικού Συμβουλίου που θα προσδιορίζει 
ταυτόχρονα τα καθήκοντα, τις αρμοδιότητες, τη δικαι¬ 
οδοσία τους και γενικά τον τρόπο λειτουργίας τους. 

Αρθρο 3 
Σκοπός 

1. Σκοπός της εταιρείας είναι η λειτουργία, παροχή 
και άσκηση της δημόσιας ραδιοτηλεοπτικής υπηρεσίας, 
περιλαμβανομένων ιδίως: 

α) της οργάνωσης, εκμετάλλευσης και λειτουργίας 
τηλεοπτικών, διαδικτυακών και ραδιοφωνικών σταθμών 
εθνικής ή και τοπικής εμβέλειας, 

β) της παροχής κάθε είδους οπτικοακουστικών υπη¬ 
ρεσιών, 

γ) της παραγωγής και εκμετάλλευσης με οποιονδή- 
ποτε τρόπο ραδιοτηλεοπτικών εκπομπών και οπτικοα- 
κουστικού υλικού, 

δ) της δημιουργίας μεταποιητικών μονάδων παραγω¬ 
γής κάθε είδους αγαθού ή υπηρεσίας σχετικής με τα 
οπτικά, ακουστικά και οπτικοακουστικά μέσα μαζικής 
επικοινωνίας. 


2. Η παροχή των ραδιοτηλεοπτικών και διαδικτυακών 
υπηρεσιών της εταιρείας μπορεί να γίνεται με οποιαδή¬ 
ποτε τεχνική μέθοδο και με οποιοδήποτε μέσο (ασύρμα¬ 
τη, καλωδιακή, μέσω επίγειων πομπών ή μέσω δορυφό¬ 
ρου, με απευθείας εκπομπή προς το κοινό ή με σταθερή 
δορυφορική υπηρεσία), σε κινητές ή σταθερές συσκευές 
και με ίδιο τεχνικό εξοπλισμό, περιλαμβανομένης της 
εγκατάστασης και λειτουργίας πομπών, αναμεταδοτών 
ή άλλου τεχνικού μέσου, καθώς και της χρησιμοποιήσε- 
ως οιουδήποτε, μεμονομένως ή σε συνδυασμό, από τα 
αναφερόμενα στο άρθρο 2 παρ. 8 το υν. 4173/2013 μέσα. 

3. Η εταιρεία για την επίτευξη του σκοπού της μπορεί: 

α) να ιδρύει θυγατρικές εταιρείες ή/και να συμμετέχει 

σε άλλες εταιρείες με όμοιο ή παρεμφερή σκοπό στην 
Ελλάδα ή στην αλλοδαπή, 

β) να συνεργάζεται με οποιοδήποτε φυσικό η νομικό 
πρόσωπο με οποιονδήποτε τρόπο και δεσμό, 

γ) να προβαίνει σε κάθε άλλη ενέργεια και πράξη 
εντός των ορίων του παρόντος καταστατικού και των 
κείμενων διατάξεων, στην ανάληψη κάθε εμπορικής ή 
άλλης δραστηριότητας και στη διενέργεια κάθε υλικής 
πράξεως ή δικαιοπραξίας άμεσα ή έμμεσα συνδεόμενης 
με τους σκοπούς της εταιρείας. 

Αρθρο 4 
Διάρκεια 

Η διάρκεια της εταιρείας είναι αόριστος και αρχί¬ 
ζει από την καταχώριση στο Γ ενικό Εμπορικό Μητρώο 
(Γ.Ε.ΜΗ.) του παρόντος καταστατικού. 

ΚΕΦΑΛΑΙΟ Β' 

Μετοχικό Κεφάλαιο - Μετοχές - Μέτοχος 
Αρθρο 5 

Μετοχικό Κεφάλαιο - Κάλυψη - Καταβολή - Μετοχές 

1. Το Μετοχικό Κεφάλαιο της εταιρείας ορίζεται σε 
πέντε εκατομμύρια (5.000.000) ευρώ, το οποίο διαιρεί¬ 
ται σε μία (1) μόνον μετοχή ονομαστικής αξίας πέντε 
εκατομμυρίων (5.000.000) ευρώ, αναλαμβάνεται δε και 
καλύπτεται ολόκληρο από το Ελληνικό Δημόσιο. 

2. Το Μετοχικό Κεφάλαιο θα καταβληθεί σε μετρητά 
από τον Μέτοχο με κατάθεση σε ειδικό λογαριασμό 
της εταιρείας, που τηρείται σε οποιοδήποτε πιστωτικό 
ίδρυμα που λειτουργεί νόμιμα στην Ελλάδα. 

3. Η μία και μοναδική μετοχή της εταιρείας είναι ονο¬ 
μαστική, αμεταβίβαστη και αναπαλλοτρίωτη, ενσωμα¬ 
τώνεται δε σε έναν (1) τίτλο, ο οποίος εκδίδεται στο 
όνομα του Ελληνικού Δημοσίου και υπογράφεται από 
τον Διευθύνοντα Σύμβουλο και Πρόεδρο του Διοικητικού 
Συμβουλίου της Εταιρείας. 

4. Η μετοχή ή/και, σε περίπτωση εκδόσεως περισσοτέ¬ 
ρων, οι μετοχές της Εταιρείας είναι πάντοτε ονομαστική 
(-κές) σύμφωνα με τα οριζόμενα στις διατάξεις του άρ¬ 
θρου 11α παρ. 2 κ.ν. 2190/1920 και 6 παρ. 1 ν. 4173/2013 και 
δεν επιτρέπεται η μετατροπή της (τους) σε ανώνυμη (-μες). 

Αρθρο 6 
Μέτοχος 

1. Ο Μέτοχος, το Ελληνικό Δημόσιο, έχει όλα τα δικαι¬ 
ώματα και υποχρεώσεις μετόχων ανωνύμου εταιρείας 
γενικά κατά τις διατάξεις του κ.ν. 2190/1920, τις διατάξεις 
του ν. 4173/2013, του παρόντος καταστατικού και κάθε 
τυχόν τροποποιήσεώς του καθώς και συμπληρωματικώς 
του ν. 3429/2005. 

2. Κάθε μετοχή παρέχει δικαίωμα ψήφου στη Γενική 
Συνέλευση. 

ΚΕΦΑΛΑΙΟ Γ' 

Γενική Συνέλευση Μετόχου 

Αρθρο 7 
Αρμοδιότητα 

Η Γενική Συνέλευση του Μετόχου της εταιρείας εί¬ 
ναι το ανώτατο όργανο αυτής και δικαιούται να απο¬ 
φασίζει για κάθε απόφαση που αφορά την εταιρεία, 
εκτός εκείνων οι οποίες εμπίπτουν στην αρμοδιότητα 
άλλων οργάνων της εταιρείας κατά τις διατάξεις του 
ν. 4173/2013 ή το παρόν καταστατικό. 

Άρθρο 8 

Σύγκληση Γ ενικής Συνέλευσης - 
Εκπροσώπηση Μετόχου 

1. Η Γ ενική Συνέλευση του Μετόχου συγκαλείται από 
το Διοικητικό Συμβούλιο και συνέρχεται στην έδρα της 
Εταιρείας τουλάχιστον μία φορά σε κάθε εταιρική χρή¬ 
ση και το αργότερο μέσα σε έξι (6) μήνες από τη λήξη 
της χρήσης αυτής. Το Διοικητικό Συμβούλιο ή ο Υπουρ¬ 
γός αρμόδιος για θέματα Δημόσιας Ραδιοτηλεόρασης 
μπορούν, όποτε κρίνουν σκόπιμο, να συγκαλούν σε 
έκτακτη συνεδρίαση τη Γ ενική Συνέλευση του Μετόχου. 

2. Στη Γ ενική Συνέλευση του Μετόχου της εταιρείας το 
Ελληνικό Δημόσιο εκπροσωπείται από: α) τον Υπουργό 
των Οικονομικών, β) τον Υπουργό που είναι εκάστοτε 
αρμόδιος για θέματα Πολιτισμού -οι οποίοι δύνανται 
να παρίστανται αυτοπροσώπως ή από τους νόμιμους 
εκπροσώπους τους- και γ) τον Υπουργό που είναι εκά¬ 
στοτε αρμόδιος για θέματα δημόσιας ραδιοτηλεόρασης. 

Αρθρο 9 

Πρόσκληση - Ημερήσια Διάταξη - Συνεδρίαση 

1. Η πρόσκληση της Γ ενικής Συνέλευσης, η οποία πε¬ 
ριλαμβάνει τουλάχιστον το οίκημα, τη χρονολογία και 
την ώρα της συνεδρίασης, καθώς και τα θέματα της 
ημερήσιας διάταξης με σαφήνεια, καθώς και τον τρόπο 
με τον οποίο ο μέτοχος θα μετάσχει στη συνέλευση 
και θα ασκήσει τα δικαιώματά του, αποστέλλεται στον 
Μέτοχο μέσω ηλεκτρονικού ταχυδρομείου (οιτιαιΙ) στην 
(στις) ηλεκτρονική (-κές) διεύθυνση (-σεις) των εκπρο¬ 
σώπων του ή (διαζευτικώς) με σχετική κοινοποίηση με 
δικαστικό επιμελητή ή με συστημένη επιστολή ή με 
παράδοση της πρόσκλησης, τηρουμένων στην περί¬ 
πτωση αυτή των διατυπώσεων του δεύτερου εδαφίου 
της παραγράφου 2α του άρθρου 26 του ν. 2190/1920. 

2. Πρόσκληση για σύγκληση Γ.Σ. δεν απαιτείται στην 
περίπτωση κατά την οποία στη Συνέλευση παρίστανται 
ή αντιπροσωπεύονται νομίμως όλοι οι εκπρόσωποι του 
μετόχου και κανείς δεν αντιλέγει στην πραγματοποίησή 
της και στη λήψη αποφάσεων. 

3. Είναι δυνατή η διεξαγωγή της συνεδρίασης της 
Γ ενικής Συνέλευσης του Μετόχου μέσω τηλεδιάσκεψης 
ή και με εξ αποστάσεως συμμετοχής των εκπροσώπων 
του στην ψηφοφορία κατά τα ειδικότερα οριζόμενα 
στον κ.ν. 2190/1920.4. 

4. Εάν δεν παραστούν οι εκπρόσωποι του μετόχου ή 
όλοι οι νόμιμοι εκπρόσωποι αυτών συνέρχεται επανα¬ 
ληπτική συνέλευση μέσα σε είκοσι (20) πλήρεις ημέρες 
από τη χρονολογία της συνεδρίασης που ματαιώθηκε, 


με πρόσκληση του μετόχου δέκα (10) τουλάχιστον ημέ¬ 
ρες πριν από την οριζόμενη ημέρα συνεδρίασης. 

Αρθρο 10 

Πρόεδρος - Γραμματέας Συνέλευσης 

Στη Γενική Συνέλευση προεδρεύει ο Υπουργός που 
είναι αρμόδιος για θέματα Δημόσιας Ραδιοτηλεόρασης. 
Χρέη Γραμματέα εκτελεί αυτός που ορίζεται από τον 
Πρόεδρο της Συνέλευσης. 

Άρθρο 11 

Θέματα Συζήτησης - Πρακτικά Γ ενικής Συνέλευσης 

1. Οι συζητήσεις και οι αποφάσεις της Γ ενικής Συνέ¬ 
λευσης, τακτικής ή έκτακτης, περιορίζονται στα θέματα 
που αναγράφονται στην ημερήσια διάταξη, εκτός εάν 
οι παριστάμενοι στη Γ ενική Συνέλευση εκπρόσωποι του 
μετόχου ή αντιπρόσωποί τους δεν αντιλέγουν στη συζή¬ 
τηση και λήψη απόφασης επί θεμάτων εκτός ημερήσιας 
διάταξης. 

2. Για τα θέματα που συζητούνται και αποφασίζονται 
στη Γενική Συνέλευση τηρούνται πρακτικά, τα οποία 
καταχωρούνται σε ειδικό βιβλίο και υπογράφονται από 
τον Πρόεδρο και τον Γ ραμματέα της συνέλευσης. 

3. Τα αντίγραφα και αποσπάσματα των Πρακτικών επι¬ 
κυρώνονται από τον Διευθύνοντα Σύμβουλο και Πρόε¬ 
δρο του Διοικητικού Συμβουλίου ή τον αναπληρωτή του. 

ΚΕΦΑΛΑΙΟ Δ' 

Εποπτικό Συμβούλιο 

Αρθρο 12 

Σύνθεση - Θητεία του Εποπτικού Συμβουλίου 

1. Το Εποπτικό Συμβούλιο της Εταιρείας αποτελείται 
από επτά (7) μέλη, τα οποία διορίζονται με απόφαση 
του Υπουργού αρμόδιου για θέματα Δημόσιας Ραδι¬ 
οτηλεόρασης κατόπιν επιλογής τους σύμφωνα με τη 
διαδικασία του άρθρου 8 παρ. 6 ν. 4173/2013. 

2. Η θητεία των μελών του Εποπτικού Συμβουλίου είναι 
εξαετής, με την επιφύλαξη της διατάξεως του άρθρου 8 
παρ. 7 ν. 4173/2013, ανανεώνεται δε κατά τρόπο που 
διασφαλίζεται η συνέχεια της λειτουργίας του. 

3. Κατ’ εξαίρεση τα μέλη του πρώτου Εποπτικού Συμ¬ 
βουλίου διορίζονται κατά την διαδικασία του άρθρου 16 
παρ. 1 ν. 4173/2013, και για θητεία η οποία δεν μπορεί να 
υπερβεί το ένα (1) έτος από το διορισμό τους. 

Αρθρο 13 

Συγκρότηση - Σύγκληση Εποπτικού Συμβουλίου 

1. Το Εποπτικό Συμβούλιο αμέσως μετά το διορισμό 
των μελών του συνέρχεται και συγκροτείται σε σώμα, 
εκλέγοντας τον Πρόεδρο κατά τα ειδικότερα οριζόμενα 
στην παράγραφο 11 του άρθρου 8 ν. 4173/2013. 

2. Το Εποπτικό Συμβούλιο οφείλει να συνεδριάζει τα- 
κτικώς τουλάχιστον μία (1) φορά ανά τρεις (3) μήνες, 
και εκτάκτως όποτε τούτο ζητηθεί από τουλάχιστον 
τέσσερα (4) μέλη του ή από τον Διευθύνοντα Σύμβουλο. 

3. Το Εποπτικό Συμβούλιο συγκαλείται από τον Πρό¬ 
εδρό του με πρόσκληση στην οποία περιέχονται τα 
θέματα της ημερήσιας διάταξης. Σε περίπτωση συγκλή- 
σεώς του από μέλη του ή τον Διευθύνοντα Σύμβουλο 
στην αίτησή τους πρέπει, με ποινή απαραδέκτου, να 
αναφέρονται με σαφήνεια τα θέματα με τα οποία θα 
ασχοληθεί το Εποπτικό Συμβούλιο. 

4. Τον Πρόεδρο, όταν απουσιάζει ή κωλύεται, ανα¬ 
πληρώνει σε όλη την έκταση των αρμοδιοτήτων του το 
αρχαιότερο μέλος του ΕΣ και, μεταξύ συμβούλων με την 
αυτή αρχαιότητα, ο ηλικιακά πρεσβύτερος. 

5. Στις συνεδριάσεις του Εποπτικού Συμβουλίου δύ- 
ναται να καλείται με πρόσκληση του Προέδρου αυτού 
ο Διευθύνων Σύμβουλος της Εταιρείας, ο οποίος συμ¬ 
μετέχει χωρίς δικαίωμα ψήφου. 

6. Στον Κανονισμό Λειτουργίας του Εποπτικού Συμ¬ 
βουλίου ρυθμίζονται τα ειδικότερα θέματα που αφορούν 
τη διαδικασία και τον τρόπο σύγκλησης του οργάνου, 
διεξαγωγής των συνεδριάσεων, τηρήσεως πρακτικών 
για τη λήψη αποφάσεων και γενικά κάθε άλλο συναφές 
ζήτημα. 

Άρθρο 14 

Αντιπροσώπευση - Αναπλήρωση Μελών - 
Απαρτία - Πλειοψηφία 

1. Μέλος του Εποπτικού Συμβουλίου που απουσιάζει 
μπορεί να εκπροσωπηθεί από άλλο μέλος. Κάθε μέλος 
του Εποπτικού Συμβουλίου μπορεί να εκπροσωπεί ένα 
μόνο μέλος που απουσιάζει. 

2. Σε περίπτωση παραίτησης, έκπτωσης, παύσης, μόνι¬ 
μης αδυναμίας για άσκηση καθηκόντων ή με οποιονδή- 
ποτε άλλο τρόπο απώλειας της ιδιότητας μέλους ή με¬ 
λών του Εποπτικού Συμβουλίου, το Εποπτικό Συμβούλιο 
συνεχίζει να λειτουργεί νομίμως, εφόσον τα εναπομέ- 
νοντα μέλη είναι τουλάχιστον πέντε (5), εφαρμοζόμενης 
κατά τα λοιπά της διατάξεως του δεύτερου εδαφίου της 
παραγράφου 8 του άρθρου 8 του ν. 4173/2013. 

3. Το Εποπτικό Συμβούλιο βρίσκεται σε απαρτία και 
συνεδριάζει εγκύρως όταν παρίστανται αυτοπροσώπως 
τουλάχιστον τέσσερα (4) μέλη του. 

4. Οι αποφάσεις του Εποπτικού Συμβουλίου λαμβά- 
νονται έγκυρα με απόλυτη πλειοψηφία των μελών του 
που είναι παρόντα και εκείνων που αντιπροσωπεύο¬ 
νται. Σε περίπτωση ισοψηφίας υπερισχύει η ψήφος του 
Προέδρου. 

Αρθρο 15 

Εξουσία - Αρμοδιότητες του Εποπτικού Συμβουλίου 

1. Το Εποπτικό Συμβούλιο διαμορφώνει τη στρατηγική 
και την πολιτική ανάπτυξης της Εταιρείας, μεριμνά για 
τη λειτουργία της σύμφωνα με το δημόσιο συμφέρον και 
εγγυάται την ανεξαρτησία της από κάθε κυβερνητική 
ή άλλη παρέμβαση. 

2. Το Εποπτικό Συμβούλιο έχει ιδίως τις ακόλουθες 
αρμοδιότητες: 

α) διορίζει τον Διευθύνοντα Σύμβουλο και τα μέλη του 
Διοικητικού Συμβουλίου κατόπιν της επιλογής τους κατά 
τη διαδικασία της παραγράφου 9 του άρθρου 9 του 
ν. 4173/2013, αντιστρόφως δε παύει αυτούς -Δ/νοντα 
Σύμβουλο και μέλη- οποτεδήποτε από τα καθήκοντά 
τους, εφόσον δεν ανταποκρίνονται στις υποχρεώσεις 
τους, 

β) καταρτίζει το πενταετές Στρατηγικό Σχέδιο λει¬ 
τουργίας της εταιρείας, 

γ) αποφασίζει για την ίδρυση νέων τηλεοπτικών και 
ραδιοφωνικών σταθμών και διαδικτυακών ιστοτόπων 
καθώς και την κατάργηση υφισταμένων, 

δ) εγκρίνει τους Κανονισμούς Εσωτερικής Λειτουργί¬ 
ας, Προσωπικού, Προμηθειών και σύναψης λοιπών συμ¬ 
βάσεων που προβλέπονται στο άρθρο 14 του ν. 4173/201, 


ε) εγκρίνει το ετήσιο Επιχειρησιακό Σχέδιο της εται¬ 
ρείας, 

στ) διατυπώνει σύμφωνη γνώμη επί του προϋπολογι¬ 
σμού της εταιρείας, 

ζ) αποφασίζει για τη σύσταση και συγκρότηση των συμ¬ 
βουλευτικών επιτροπών προγράμματος του άρθρου 11 
του ν. 4173/2013 καθώς και της Επιτροπής Δεοντολογίας 
του άρθρου 13 παρ. 1 του ίδιου νόμου, 

η) επιλέγει τον Μεσολαβητή κατά τα ειδικότερα ορι¬ 
ζόμενα στη διάταξη της παραγράφου 2 του άρθρου 12 
του ν. 4173/2013, 

θ) αποφασίζει για κάθε άλλο θέμα το οποίο αφορά 
την εκπλήρωση της κατά την παράγραφο 1 του παρό¬ 
ντος άρθρου αποστολής του και εισάγεται σε αυτό με 
απόφαση του Διοικητικού Συμβουλίου. 

ΚΕΦΑΛΑΙΟ Ε' 

Διοικητικό Συμβούλιο 

Αρθρο 16 

Σύνθεση - Θητεία του Διοικητικού Συμβουλίου 

1. Η εταιρεία διοικείται από το Διοικητικό Συμβούλιο 
που αποτελείται από τον Διευθύνοντα Σύμβουλο και 
τέσσερα (4) μέλη. Ένα (1) τουλάχιστον μέλος του Διοι¬ 
κητικού Συμβουλίου έχει νομική και ένα (1) οικονομική 
κατάρτιση. 

2. Η θητεία του Διοικητικού Συμβουλίου είναι πεντα¬ 
ετής, μη ανανεώσιμη, η οποία παρατείνεται μέχρι την 
ανάληψη των καθηκόντων του νέου Διοικητικού Συμ¬ 
βουλίου. 

3. Ο Διευθύνων Σύμβουλος και τα μέλη του Διοικητι¬ 
κού Συμβουλίου διορίζονται με απόφαση του Εποπτι¬ 
κού Συμβουλίου κατόπιν επιλογής τους σύμφωνα με 
τη διαδικασία της παραγράφου 9 του άρθρου 9 του 
ν. 4173/2013. 

4. Κατ’ εξαίρεση ο πρώτος Διευθύνων Σύμβουλος και 
το πρώτο Διοικητικό Συμβούλιο διορίζονται με απόφαση 
του Εποπτικού Συμβουλίου εντός ενός (1) μηνάς από τη 
δημοσίευση της παρούσας στο Φύλλο της Εφημερίδας 
της Κυβερνήσεως, με θητεία η οποία δεν μπορεί να 
υπερβεί το ένα (1) έτος από το διορισμό τους. 

Αρθρο 17 

Συγκρότηση Διοικητικού Συμβουλίου - 
Διευθύνων Σύμβουλος 

1. Πρόεδρος του Διοικητικού Συμβουλίου είναι ο Διευ- 
θύνων Σύμβουλος, ο οποίος προεδρεύει στις συνεδριά¬ 
σεις του και διευθύνει τις εργασίες αυτού. Με απόφασή 
του ορίζεται ένα (1) μέλος του Διοικητικού Συμβουλίου 
ως αναπληρωτής του, ο οποίος τον αναπληρώνει απά¬ 
ντα ή κωλυόμενο σε όλη την έκταση των αρμοδιοτήτων 
του, καθώς και σε περίπτωση που παραιτηθεί ή εκλείψει, 
μέχρι τον διορισμό του νέου Διευθύνοντος Συμβούλου. 

2. Ο Πρόεδρος και Διευθύνων Σύμβουλος εφαρμόζει 
την στρατηγική και την πολική ανάπτυξης της Εταιρεί¬ 
ας, την οποία έχει αποφασίσει το Εποπτικό Συμβούλιο, 
διοικεί την Εταιρεία, προΐσταται όλων των Υπηρεσιών 
της και την εκπροσωπεί δικαστικώς και εξωδίκως. 

3. Ο Πρόεδρος και Διευθύνων Σύμβουλος στο πλαίσιο 
των αρμοδιοτήτων του έχει ιδίως τα ακόλουθα καθή¬ 
κοντα και όσα άλλα του ανατίθενται με απόφαση του 
Διοικητικού Συμβουλίου της εταιρείας: 

α) καταρτίζει τον Υπηρεσιακό Οργανισμό και τους Κανο¬ 
νισμούς που προβλέπονται στο άρθρο 14 του ν. 4173/2013, 
β) επιλέγει τους Γενικούς Διευθυντές της Εταιρείας 
κατά τα ειδικότερα οριζόμενα στις διατάξεις της πα¬ 
ραγράφου 4 του άρθρου 9 του ν. 4173/2013 και της πα¬ 
ραγράφου 6 του άρθρου 13 του ν. 3429/2005, ως ισχύει, 
γ) καταρτίζει το ετήσιο Επιχειρησιακό Σχέδιο της 
εταιρείας, 

δ) καθορίζει δείκτες-κλειδιά απόδοσης με βάση το 
πλαίσιο της ισόρροπης στοχοθέτησης κατά τα ειδικότε¬ 
ρα οριζόμενα στη διάταξη της παραγράφου 4 στοιχ. θ) 
του άρθρου 9 του ν. 4173/2013, 
ε) εγκρίνει το ραδιοτηλεοπτικό πρόγραμμα και επο¬ 
πτεύει την τήρηση των βασικών αρχών του προγράμ¬ 
ματος, 

στ) μεριμνά για την πραγματοποίηση των στόχων του 
προϋπολογισμού της εταιρείας, 
ζ) παρουσιάζει την ετήσια Έκθεση Πεπραγμένων στο 
Εποπτικό Συμβούλιο, 

η) συμμετέχει στις συνεδριάσεις του Εποπτικού Συμ¬ 
βουλίου, εφόσον προσκληθεί από τον Πρόεδρο αυτού, 
χωρίς δικαίωμα ψήφου. 

4. Ο Πρόεδρος και Διευθύνων Σύμβουλος μπορεί να 
ζητά την έγκριση του Διοικητικού Συμβουλίου για τη 
λήψη απόφασης σε οποιοδήποτε θέμα εμπίπτει στις 
αρμοδιότητές του ή και να αναθέτει την άσκηση συγκε¬ 
κριμένων κάθε φορά αρμοδιοτήτων του σε άλλα μέλη 
του Διοικητικού Συμβουλίου. 

Άρθρο 18 

Σύγκληση - Αρμοδιότητες 
του Διοικητικού Συμβουλίου 

1. Το Διοικητικό Συμβούλιο συγκαλείται τακτικώς μία 
(1) φορά τον μήνα και εκτάκτως οποτεδήποτε με πρω¬ 
τοβουλία του Προέδρου και Διευθύνοντος Συμβούλου. 

2. Το Διοικητικό Συμβούλιο επικουρεί τον Διευθύνο- 
ντα Σύμβουλο για την εφαρμογή της στρατηγικής και 
της πολιτικής ανάπτυξης της εταιρείας, την οποία έχει 
αποφασίσει το Εποπτικό Συμβούλιο και έχει ιδίως τις 
ακόλουθες αρμοδιότητες: 

α) εισηγείται προς το Εποπτικό Συμβούλιο το πε¬ 
νταετές Στρατηγικό Σχέδιο λειτουργίας της εταιρείας, 
β) εισηγείται προς το Εποπτικό Συμβούλιο για την 
ίδρυση νέων τηλεοπτικών και ραδιοφωνικών σταθμών 
και διαδικτυακών ιστοτόπων ή για την κατάργηση υφι¬ 
σταμένων, 

γ) εγκρίνει το ετήσιο Επιχειρησιακό Σχέδιο της εται¬ 
ρείας, 

δ) καταρτίζει τον προϋπολογισμό της εταιρείας, 
ε) εγκρίνει τους Κανονισμούς που προβλέπονται στις 
διατάξεις του άρθρου 14 του ν. 4173/2013, 
στ) αποφασίζει για κάθε άλλο ζήτημα που αφορά τη 
διοίκηση της Εταιρείας, εκτός εκείνων τα οποία σύμ¬ 
φωνα με το νόμο ή το παρόν καταστατικό ανήκουν 
στην αρμοδιότητα του Διευθύνοντος Συμβούλου, του 
Εποπτικού Συμβουλίου ή της Γενικής Συνέλευσης του 
Μετόχου. 

3. Το Διοικητικό Συμβούλιο μετά τη συγκρότησή του 
σε σώμα καταρτίζει σύμφωνα με τις κείμενες διατάξεις 
τον Κανονισμό Λειτουργίας του, στον οποίο ρυθμίζονται 
τα ειδικότερα θέματα που αφορούν τον προσδιορισμό 
των αρμοδιοτήτων των μελών του Διοικητικού Συμ¬ 
βουλίου, του Προέδρου και Διευθύνοντος Συμβούλου, 


τη διαδικασία και τον τρόπο σύγκλησης του οργάνου, 
διεξαγωγής των συνεδριάσεων, τηρήσεως πρακτικών 
για τη λήψη αποφάσεων και γενικά κάθε άλλο συναφές 
ζήτημα. 

Άρθρο 19 

Αντιπροσώπευση - Αναπλήρωση Μελών - 
Απαρτία - Πλειοψηφία 

1. Μέλος του Διοικητικού Συμβουλίου που απουσιάζει 
μπορεί να εκπροσωπηθεί από άλλο μέλος. Κάθε μέλος 
του Διοικητικού Συμβουλίου μπορεί να εκπροσωπεί ένα 
μόνο μέλος που απουσιάζει. 

2. Το Διοικητικό Συμβούλιο βρίσκεται σε απαρτία όταν 
παρίστανται αυτοπροσώπως τρία (3) τουλάχιστον μέλη 
αυτού, συμπεριλαμβανομένου υποχρεωτικώς του Προ¬ 
έδρου ή του Αναπληρωτή του. Οι αποφάσεις του λαμ- 
βάνονται κατά πλειοψηφία των μελών του που είναι 
παρόντα και εκείνων που αντιπροσωπεύονται. Σε περί¬ 
πτωση ισοψηφίας υπερισχύει η ψήφος του Προέδρου. 

3. Εάν, για οποιονδήποτε λόγο, κενωθεί η θέση Συμ¬ 
βούλου (-λων) πριν λήξει ο χρόνος της θητείας του 
(τους), για το διορισμό νέου (-ων) μέλους (-λών) εφαρ¬ 
μόζεται η διαδικασία επιλογής του άρθρου 9 παρ. 10 
ν. 4173/2013). Μέχρι το διορισμό του νέου (-ων) μέλους 
(-λών), τα υπόλοιπα μέλη μπορούν να συνεχίσουν τη 
διοίκηση της εταιρείας και την άσκηση των αρμοδιο¬ 
τήτων του οργάνου και χωρίς την αντικατάσταση των 
ελλειπόντων μελών, υπό τον όρο ότι τα απομένοντα 
μέλη είναι τουλάχιστον τρία (3). 

Αρθρο 20 

Αποζημίωση Μελών Διοικητικού Συμβουλίου 

Οι αμοιβές του Διευθύνοντος Συμβούλου και Προέ¬ 
δρου του Διοικητικού Συμβουλίου και οι αποζημιώσεις 
των λοιπών μελών του Διοικητικού Συμβουλίου καθορί¬ 
ζονται με απόφαση του Υπουργού Οικονομικών και του 
αρμόδιου Υπουργού για θέματα Δημόσιας Ραδιοτηλεό¬ 
ρασης σύμφωνα με τη διάταξη του τρίτου εδαφίου του 
στοιχ. γ' της παραγράφου 9 του άρθρου 8 ν. 4173/2013. 

Αρθρο 21 

Ευθύνη - Απαγόρευση Ανταγωνισμού 

1. Τα μέλη του Διοικητικού Συμβουλίου ευθύνονται 
απέναντι στην Εταιρεία για κάθε πταίσμα τους κατά την 
άσκηση των καθηκόντων τους σύμφωνα με τις διατάξεις 
των άρθρων 22α και 22β του κ.ν. 2190/1920. 

2. Τα μέλη του Διοικητικού Συμβουλίου υποχρεούνται 
να τηρούν απόλυτη εχεμύθεια για εμπιστευτικά θέματα 
της εταιρείας, των οποίων έλαβαν γνώση με την ιδιό¬ 
τητά τους ως Συμβούλων. 

3. Απαγορεύεται στα μέλη του Διοικητικού Συμβου¬ 
λίου, στους Διευθυντές της εταιρείας καθώς και σε 
μέλη του προσωπικού της, στα οποία έχουν ανατεθεί 
αρμοδιότητες του Δ.Σ., να ενεργούν χωρίς την άδεια 
της Γενικής Συνελεύσεως του Μετόχου, για δικό τους 
λογαριασμό ή για λογαριασμό τρίτων, πράξεις συναφείς 
ή ανταγωνιστικές με τους σκοπούς της εταιρείας ή να 
επιδιώκουν ίδια συμφέροντα που αντιβαίνουν στα συμ¬ 
φέροντα της εταιρείας. Επίσης, στα ανωτέρω πρόσωπα 
απαγορεύεται να είναι μέλη διοικητικού συμβουλίου, δι¬ 
ευθυντικά στελέχη, υπάλληλοι ή αντιπρόσωποι εταιρει¬ 
ών που έχουν συναφή σκοπό με αυτούς της εταιρείας, 
καθώς και να συμμετέχουν καθ’ οιονδήποτε τρόπο σε 

άλλη εταιρεία σχετική με τα Μέσα Μαζικής Ενημέρωσης. 
Από τις ανωτέρω απαγορεύσεις εξαιρούνται οι θυγατρι¬ 
κές εταιρείες της εταιρείας ή εταιρείες στο κεφάλαιο 
των οποίων συμμετέχει. 

4. Σε περίπτωση παράβασης της παραπάνω διάταξης 
η Εταιρεία έχει δικαίωμα αποζημίωσης σύμφωνα με τις 
κείμενες διατάξεις. 

ΚΕΦΑΛΑΙΟ ΣΤ' 

Ετήσιες Οικονομικές Καταστάσεις - 
Έλεγχος - Διανομή Κερδών 

Άρθρο 22 
Εταιρική Χρήση 

Η εταιρική χρήση είναι δωδεκάμηνης διάρκειας και 
αρχίζει την πρώτη (1η) Ιανουάριου και λήγει την τριακο- 
στή πρώτη (31η) Δεκεμβρίου κάθε έτους. Κατ’ εξαίρεση, 
η πρώτη εταιρική χρήση αρχίζει από τη σύσταση της 
Εταιρείας και λήγει την 31η Δεκεμβρίου του επομένου 
της συστάσεως της Εταιρείας έτους, δηλαδή την 31η 
Δεκεμβρίου 2014. 

Άρθρο 23 

Ετήσιοι Λογαριασμοί 
(Ετήσιες Οικονομικές Καταστάσεις) 

Οι ετήσιες οικονομικές καταστάσεις της Εταιρείας 
καταρτίζονται στο τέλος κάθε εταιρικής χρήσης από 
το Διοικητικό Συμβούλιο και δημοσιεύονται με επιμέ¬ 
λεια αυτού σύμφωνα με τα οριζόμενα κάθε φορά από 
τις διατάξεις του άρθρου 12 ν. 3429/2005, ως ισχύει και 
του κ.ν. 2190/1920. 

Άρθρο 24 

Ελεγκτές 

1. Προκειμένου να ληφθεί έγκυρα απόφαση από τη Γε¬ 
νική Συνέλευση σχετικά με τους ετήσιους λογαριασμούς 
(ετήσιες οικονομικές καταστάσεις) της εταιρείας, αυτοί 
θα πρέπει να έχουν ελεγχθεί προηγουμένως από έναν 
(1) τουλάχιστον Ορκωτό Λογιστή - Ελεγκτή, σύμφωνα 
με την παράγραφο 1 του άρθρου 36 του κ.ν. 2190/1920 
σε συνδυασμό με τις διατάξεις του ν. 3693/2008. 


2. Η τακτική Γ ενική Συνέλευση εκλέγει κάθε χρόνο έναν 
τακτικό και έναν αναπληρωματικό Ορκωτό Λογιστή - Ελε¬ 
γκτή, πλην των ελεγκτών της πρώτης εταιρικής χρήσεως, 
οι οποίοι θα διορισθούν από έκτακτη Γ ενική Συνέλευση 
που θα συγκληθεί σύμφωνα με τα οριζόμενα στη διάταξη 
της παραγράφου 3 του άρθρου 36 του κ.ν. 2190/1920. 

3. Εντός πέντε (5) ημερών από τη συνεδρίαση της Γ ε¬ 
νικής Συνέλευσης του Μετόχου της εταιρείας, που όρισε 
τους ορκωτούς λογιστές - ελεγκτές που προβλέπονται 
στην παράγραφο 1 του παρόντος άρθρου, πρέπει να 
γίνει από την εταιρεία ανακοίνωση του διορισμού τους 
σε αυτούς, σε περίπτωση δε που δεν αρνηθούν τον 
διορισμό αυτόν μέσα σε προθεσμία πέντε (5) ημερών, 
θεωρείται ότι έχουν αποδεχθεί το διορισμό και έχουν 
όλες τις ευθύνες και υποχρεώσεις των άρθρων 37 και 
43α παρ. 3 εδάφιο γ' του κ.ν. 2190/1920. 

Άρθρο 25 

Διάθεση - Διανομή κερδών 

Με την επιφύλαξη των διατάξεων του άρθρου 44α και 
των παραγράφων 1 και 2 του άρθρου 45 του κ.ν. 2190/1920, 
τα καθαρά κέρδη της Εταιρείας διατίθενται ελεύθερα με 
απόφαση της Γ ενικής Συνέλευσης του Μετόχου. 

Άρθρο 26 
Τελική Διάταξη 

Για όσα θέματα δεν ρυθμίζει το παρόν καταστατικό, 
ισχύουν οι διατάξεις του κ.ν. 2190/1920, όπως κάθε φορά 
ισχύει, καθώς και οι διατάξεις του ν. 4173/2013 και συ¬ 
μπληρωματικά του ν. 3429/2005, όπως κάθε φορά ισχύει. 

Η απόφαση ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2013 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΧΡΗΣΤΟΣ ΣΤΑΪΚΟΥΡΑΣ 

ΥΦΥΠΟΥΡΓΟΣ ΣΤΟΝ ΠΡΩΘΥΠΟΥΡΓΟ 

ΠΑΝΤΕΛΕΗΜΩΝ ΚΑΨΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΙ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^ 1 ") 


Ηλεκτρονική Διεύθυνση: ή1ίρ://νννννν.β1.9Γ - β-πταϊΙ: ννβόιτΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02023081609130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































